ବ୍ରହ୍ମପୁର ମହାନଗର ପୁସ୍ତକମେଳା ୨୦୧୮ର ଉଦ୍ଘାଟନ ଉତ୍ସବ ଆଜି ୧୬, ନଭେମ୍ବର ୨୦୧୮ରେ ଅନୁଷ୍ଠିତ ହୋଇଛି। ବିଶିଷ୍ଟ ସମାଜସେବୀ ଶ୍ରୀ ସୁବାସ ମହାରଣା ଏବଂ ପ୍ରାକ୍ତନ ପ୍ରଶାସନିକ ଅଧିକାରୀ ଶ୍ରୀ ରଜନୀକାନ୍ତ ମହାପାତ୍ରଙ୍କ କରକମଳରେ ୧୦ ଦିନ ବ୍ୟାପୀ ହେବାକୁଥିବା ପୁସ୍ତକମେଳାର ଉଦ୍ଘାଟନ ହୋଇଛି।
ଆଜିର ଏହି ଉଦ୍ଘାଟନୀ ଉତ୍ସବରେ ବିଶିଷ୍ଟ ଲେଖିକା ଶ୍ରୀମତୀ ସ୍ବର୍ଣ୍ଣପ୍ରଭା ପାଢୀଙ୍କୁ 'ପୁସ୍ତକମେଳା ଉପନ୍ୟାସ ସମ୍ମାନ ୨୦୧୮'ରେ ସମ୍ମାନିତ କରାଗଲା। ମୁଖ୍ୟବକ୍ତା ଭାବେ ଶ୍ରୀ ରଜନୀକାନ୍ତ ମହାପାତ୍ର ଏବଂ ଶ୍ରୀ ମଳୟ ନିଜର ବକ୍ତବ୍ୟ ରଖିଥିଲେ।
ଏହି ଅବସରରେ କନିଷ୍ଠ ବିଭାଗରେ ଅନୁଷ୍ଠିତ ହୋଇଥିବା ପ୍ରତିଭା ଅନ୍ବେଷଣ ପ୍ରତିଯୋଗିତାରେ ଉତ୍ତୀର୍ଣ୍ଣ ପ୍ରତିଯୋଗୀମାନଙ୍କୁ ପୁରସ୍କୃତ କରାଯାଇଥିଲା।
ସଭାପତିତ୍ବ ଶ୍ରୀ ସୁଶାନ୍ତ ଦାଶ କରିଥିବାବେଳେ, ସଂପାଦକୀୟ ପାଠ କରିଥିଲେ ଶ୍ରୀ ଅଜିତ ସାବତ । ସଭା ଉପସଂହାର ପାଠ କରିଥିଲେ ଶ୍ରୀ ବି ସତ୍ୟମ ଆଚାରୀ ମହୋଦୟ।
